पाएं अपने शहर की ताज़ा ख़बरें और फ्री ई-पेपरडाउनलोड करें
बहन को छेड़ने का आरोप लगाकर करीब एक दर्जन लोगों ने किराना शाॅप में बैठे 29 साल के युवक को बुरी तरह जख्मी कर दिया। थाना सदर नकोदर की पुलिस ने आरोपी हरदीप सिंह निवासी गांव खुण-खुण, सुच्चा सिंह, हरप्रीत कौर, रमनदीप कौर और हरदीप सिंह के खिलाफ आईपीसी की धारा 323, 324, 452, 307, 506, 148, 149 और 379 के तहत पर्चा दर्ज कर लिया है। पुलिस को दर्ज बयानों में पीड़ित हमीरी खेड़ा गांव जमशेर खास के रहने वाले 29 साल के हरजिंदर सिंह ने बताया कि वह कंग साहबू हाईवे पर किराना शाॅप चलाता है।
उन्होंने बताया कि 27 अप्रैल को दोपहर करीब एक दर्जन लोग उसकी दुकान में आ धमके, जिनमें दो महिलाएंं भी थीं। इसके बाद दुकान के अंदर आई रमनदीप कौर ने कहा कि आरोपी ने उसे सोशल मीडिया पर मैसेज भेजे हैं। इतना कहते ही सभी ने तेजधार हथियारों से हमला कर दिया। आरोपी दुकान में पड़े करीब 30 हजार रुपए और फोन लेकर फरार हो गए थे। हरजिंदर को निजी अस्पताल में भर्ती करवाया गया। पुलिस ने पीड़ित के बयान पर केस दर्ज कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn